IZVOD IZ ZAPISNIKA

sa VI. sjednice Školskog odbora Osnovne škole Zlatar Bistrica

održane 4.11.2021.g.

Prisutni: Jasenka Kuljak, Ivan Kuntić, Mateja Trčak, Danijela Čiček Haban, Davor Sugnetić, Marina Dinjar

Odsutni: Željko Špoljar

Ostali prisutni: Jasna Kokot Pelko, ravnateljica, Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s V. sjednice Školskoga odbora
2. Suglasnost za zapošljavanje – mjera pripravništva
3. Odluka o uvjetima korištenja školske sportske dvorane
4. Razno

**Ad 1.) Prihvaćanje zapisnika s V. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Suglasnost za zapošljavanje – mjera pripravništva**

Ravnateljica je izjavila da se OŠ Zlatar Bistrica javila na javni poziv MZO-a za mjeru pripravništva odnosno stjecanja prvog radnog iskustva te je zatražila jednog učitelja/icu razredne nastave što nam je i odobreno.

Ravnateljica je upoznala prisutne s raspisanim natječajima za radno mjesto učitelj/ica, 1 izvršitelj/ica, puno radno vrijeme (40 sati ukupno tjedno), određeno, „Stjecanje prvog radnog iskustva/pripravništva“), objavljenog 14. listopada 2021. g. na mrežnim stranicama i oglasnim pločama HZZ-a te mrežnoj i Oglasnoj ploči Škole pristigle su ukupno 4 zamolbe.

Nakon provedenog natječajnog postupka ravnateljica predlaže sklapanje Ugovora o radu za radno mjesto učitelj/ica razredne nastave – mjera pripravništva s Monikom Cvetko, magistrom primarnog obrazovanja na puno (40 sati ukupno tjedno), određeno na 12 mjeseci po dobivanju pozitivne ocjene HZZ-a.

Članovi Školskog odbora jednoglasno su dali suglasnost za zapošljavanje Monike Cvetko, magistre primarnog obrazovanja na puno (40 sati ukupno tjedno), određeno radno vrijeme na 12 mjeseci po dobivanju pozitivne ocjene HZZ-a.

**Ad 3.) Odluka o uvjetima korištenja školske sportske dvorane**

Ravnateljica je upoznala prisutne da će Krapinsko – zagorska županija donijeti akt vezan uz najam školskih sportskih dvorana koji će poslužiti kao krovni dokument školama pri izradi njihovih odluka o najmu školskih sportskih dvorana kako bi se izjednačili uvjeti korištenja školskih sportskih dvorana na cijelom području Krapinsko – zagorske županije.

Osnivač je donio prijedlog odluke koji se sad usuglašava te će vjerojatno do kraja godine biti donesen.

Ravnateljica u dogovoru s Osnivačem, a radi interesa udruga i klubova za najmom predlaže donošenje Odluke o cijeni najma školske sportske dvorane koja bi bila privremena do donošenja Odluke Osnivača temeljem koje bi onda i OŠ Zlatar Bistrica donijela svoju odluku.

Zamolbe su podnijeli NK Ivančica i Zlatarbistričke mažoretkinje.

Članovi Školskog odbora zaključili su i donijeli odluku o cijeni najma školske sportske dvorane:

* 300,00 kn s PDV-om bez korištenja tuša 90 min najma cijele dvorane
* 250,00 kn s PDV-om bez korištenja tuša 90 min najma polovine dvorane
* 10,00 kn s PDV-om bez korištenja tuša 90 min najma cijele dvorane za udruge i klubove za djecu osnovnoškolske dobi, dvaput tjedno

**Ad 4.) Razno**

Daljnjih pitanja i prijedloga nije bilo.

Sjednica ŠO završena je u 10.10 sati.

Zapisničarka Predsjednica ŠO

Natalija Jug Jasenka Kuljak